ΕΠΕ με 2 εταίρους μετατρέπεται σε μονοπρόσωπη με μεταβίβαση των εταιρικών μεριδίων από τον ένα εταίρο στον άλλο. Υπολογίζεται φόρος υπεραξίας, δηλώνεται στην εφορία και πληρώνεται. Κατά τη σύνταξη του καταστατικού, ο συμβολαιογράφος ενσωματώνει στο καταστατικό το φόρο υπεραξίας και μου ζητάει τα πρωτότυπα (δήλωση φόρου υπεραξίας και διπλότυπο καταβολής του φόρου). Πάω στο πρωτοδικείο να τα καταθέσω με φωτοτυπίες, και θέλουν λέει τα πρωτότυπα (μαζί με κάτι άλλα όπως "και ποιος είναι ο συμβολαιογράφος που κρατάει τα πρωτότυπα κτλ κτλ κτλ", του στυλ ποιος την έχει πιο μεγάλη την αρμοδιότητα δηλαδή...)... Το λέω στο συμβολαιογράφο, και απαντάει ότι αφού τα έχει ενσωματώσει στο συμβόλαιο δεν μπορεί να μου τα δώσει, αλλά ούτε και να κρατήσει αυτός αντίγραφα απλά (η επικύρωση αυτών των εγγράφων από συμβολαιογράφο μου είπε ότι έχει απαγορευτεί)... Εγώ, πως να πάρω τα δημοσιευμένα στο πρωτοδικείο καταστατικά για να κάνω τις δουλειές μου???????? 

Συμβολαιογράφος vs Πρωτοδικείο: Ποιος κρατάει τα πρωτότυπα?
Να πάει ο συμβολαιογράφος.. 

Καλό..... 
Να το συμπληρώσω λοιπόν.... 
Ο συμβολαιογράφος κατοικοεδρεύει στας Αθήναις, και μιλάμε για πρωτοδικείο Ηρακλείου Κρήτης.... 

Η γνώμη μου είναι πως κακώς ο συμβολαιογράφος επισύναψε τη δήλωση υπεραξίας και το διπλότυπο στο καταστατικό .... Δεν εμπίπτουν τα δύο αυτά έγγραφα στα υποχρεωτικώς προσαρτώμενα των συμβολαίων ( όπως πχ η φορολογική ενημερότητα, η ασφαλιστική ενημερότητα απο ΙΚΑ κ.α) 

Που σημαίνει καινούριο καταστατικό δηλαδή??? Έχεις μήπως καμιά παραπομπή στα ποια είναι τα υποχρεωτικώς προσαρτόμενα έγγραφα ή στα απαιτούμενα έγγραφα που ζητάει το πρωτοδικείο??? 

Συγγνώμη Στέφανε, το πρωτοδικείο τι τα θέλει τα πρωτότυπα της υπεραξίας???? 

Στο λόγο της τιμής μου, ότι ξέρεις ξέρω!!! Μήπως ο υπάλληλος τα έχει μπερδέψει με το ΦΣΚ...??? Και είδε φωτοτυπία της δήλωσης, να πεις ότι δεν την είδε.... 

Στο πρωτοδικείο ζητάνε τη δήλωση ΦΣΚ ?? Απο πού προβλέπεται κάτι τέτοιο??? Θα τρελαθούμε στο τέλος... Στο πρωτοδικείο φτάνεις μ ένα καταστατικό το οποίο έχει περάσει απο τα αρμόδια τμήματα ( ΔΟΥ , επιμελριο, ταμείο προνοίας κλπ ) Εκεί λοιπόν απλά στο επικυρώνουν και το καταχωρούν . Δε ζητάνε ούτε ΦΣΚ , ούτε υπεραξίες . Αυτά τα έχεις υποβάλλει πρίν φτάσεις εκεί. 

Στις ΟΕ,ΕΕ ΣΙΓΟΥΡΑ γίνεται έτσι... Προχθές έκανα σύσταση ΟΕ, ζήτησαν τα πρωτότυπα και της δήλωσης ΦΣΚ και της πληρωμής... Και γενικότερα δηλαδή, σε όσες ενάρξεις ΟΕ ή ΕΕ έχω κάνει τα ζητάνε... Για ΕΠΕ τώρα, δεν έχω κάνει κάποια σύσταση τώρα τελευταία και δεν ξέρω... 

Στο πρωτοδικείο σου ζήτησαν τη δήλωση ΦΣΚ ??? Ημαρτον ..... Τι έγινε ρε παιδιά ( που έλεγε και ο Σπύρος στους απαράδεκτους ) . Απο που προκύπτουν όλα αυτά?? 

Δυστυχώς, και σε εμένα έχουν ζητήσει και κρατήσει την Δήλωση ΦΣΚ από το Πρωτοδικείο ... και αναγκάζομαι να φυλαώ φωτοτυπία αυτής στα έγγραφα της εταιρίας. Αλλά για την Δήλωση Φόρου Υπεραξίας, πρώτη φορά το ακούω ... μάλλον σε ανίδεο έπεσες Στέφανε. 

Άρθρο 8 Δημοσιότητα "1. Αντίγραφο της εταιρικής σύμβασης κατατίθεται με επιμέλεια κάθε εταίρου ή διαχειριστή και υποχρεωτικά από το Συμβολαιογράφο, μέσα σε ένα μήνα από την κατάρτισή της, στη Γραμματεία του Πρωτοδικείου της έδρας της Εταιρείας. Ο Γραμματέας καταχωρίζει την εταιρική σύμβαση στο Μητρώο Εταιρειών Περιορισμένης Ευθύνης". "2. Με επιμέλεια κάθε εταίρου ή διαχειριστή και με δαπάνες της ενδιαφερόμενης Εταιρείας, δημοσιεύεται, στο Τεύχος Ανωνύμων Εταιρειών και Εταιρειών Περιορισμένης ευθύνης των πράξεων και των στοιχείων που υποβάλλονται σε δημοσιότητα, τροποποιούμενης ανάλογα της παρ. 3 του άρθρου 21 του Ν. 1599/1986 "Σχέσεις κράτους - πολίτη, καθιέρωση νέου τύπου ταυτότητας και άλλες διατάξεις" (ΦΕΚ Α' 75/1986). Κατ' εξαίρεση οι αρχικές και τροποποιημένες από την συνέλευση των εταίρων ετήσιες οικονομικές καταστάσεις, εκτός από το προσάρτημα, καθώς και το σχετικό πιστοποιητικό ελέγχου, δημοσιεύονται στο σύνολό τους είκοσι (20) ημέρες τουλάχιστον πριν από τη συνεδρίαση της συνέλευσης και, σε περίπτωση τροποποίησής τους, μέσα σε είκοσι (20) ημέρες από αυτή". 3. Από της ισχύος του παρόντος νόμου το κατά το β.δ. της 16/22 Ιανουαρίου 1930 Δελτίον Ανωνύμων Εταιρειών θα φέρη τον τίτλον "Εφημερίς της Κυβερνήσεως - Δελτίον Ανωνύμων Εταιρειών και Εταιρειών Περιορισμένης Ευθύνης". "4. Ο Γραμματέας κάθε Πρωτοδικείου τηρεί Μητρώο Εταιρειών Περιορισμένης Ευθύνης, που αποτελείται από: α) το βιβλίο μητρώου, β) τη μερίδα κάθε Εταιρείας, γ) το φάκελο της Εταιρείας, και δ) το ευρετήριο των εταιρειών. Στο βιβλίο μητρώου καταχωρίζεται με χρονολογική σειρά η επωνυμία κάθε Εταιρείας περιορισμένης Ευθύνης. Οι καταχωριζόμενες εταιρείες αριθμούνται, ο δε αριθμός καταχώρισης, που αποτελεί τον αριθμό μητρώου της εταιρείας, αναγράφεται στο φάκελο και τη μερίδα της Εταιρείας. Ο αριθμός μητρώου μνημονεύεται επίσης σε κάθε έγγραφο που υποβάλλεται για καταχώριση στη Γραμματεία του Πρωτοδικείου και σε κάθε έγγραφο ή πιστοποιητικό της υπηρεσίας αυτής. Ο αριθμός μητρώου Εταιρείας δεν μπορεί να δοθεί σε άλλη, ακόμα και μετά τη λήξη της. Στη μερίδα της Εταιρείας καταχωρίζονται οι πράξεις και τα στοιχεία που υποβάλλονται σε δημοσιότητα σύμφωνα με τις διατάξεις του παρόντος νόμου. Στη μερίδα αυτή αναγράφονται, η επωνυμία, η έδρα, η διάρκεια και το κεφάλαιο της εταιρείας, τα ονοματεπώνυμα και οι διευθύνσεις κατοικίας των διαχειριστών, τα ονοματεπώνυμα και οι διευθύνσεις των προσώπων τα οποία από κοινού ή μεμονωμένα εκπροσωπούν στην εταιρεία και το ονοματεπώνυμο και η διεύθυνση του προσώπου που είναι εξουσιοδοτημένο για την παραλαβή των προς την εταιρεία κοινοποιούμενων εγγράφων. Μεταγενέστερες μεταβολές των ανωτέρω σημειώνονται στη μερίδα της Εταιρείας αμέσως μετά τις σχετικές καταχωρίσεις ή την υποβολή των σχετικών εγγράφων. Στο φάκελο της Εταιρείας τηρούνται όλα τα έγγραφα που καταχωρίζονται στη μερίδα της. Στο ευρετήριο των Εταιρειών αναγράφεται με αλφαβητική σειρά η ακριβής επωνυμία κάθε Εταιρείας, και ο αριθμός μητρώου της. Για την τήρηση του ευρετηρίου δε λαμβάνονται υπόψη οι λέξεις "Εταιρεία Περιορισμένης Ευθύνης". Οι φάκελοι και οι μερίδες ταξινομούνται με βάση τον αριθμό μητρώου της Εταιρείας. 5. Προ της συντελέσεως των ως άνω διατυπώσεων ουδείς των εταίρων δύναται να υπαναχωρήση της εταιρείας. Ο θάνατος η πτώχευσις ή η απαγόρευσις τινός των εταίρων δεν αποτελεί κώλυμα δια την ενέργειαν των διατυπώσεων τούτων. "6. Σε περίπτωση που η Εταιρεία ιδρύει υποκαταστήματα στην περιφέρεια άλλου Πρωτοδικείου, έξω από την έδρα της, πρέπει να κατατίθεται στη Γραμματεία αυτού του Πρωτοδικείου, με επιμέλεια κάθε εταίρου ή διαχειριστή, αντίγραφο της εταιρικής σύμβασης, μέσα σ' ένα μήνα από την ίδρυση του υποκαταστήματος. Ο Γραμματέας καταχωρίζει την εταιρική σύμβαση στο Μητρώο Εταιρειών Περιορισμένης Ευθύνης, με την ευδιάκριτη ένδειξη "Υποκατάστημα". Για τις υποχρεώσεις που δημιουργούνται πριν από την ολοκλήρωση των παραπάνω διατυπώσεων, ευθύνονται μαζί με την εταιρεία και οι διαχειριστές σε ολόκληρο". "7. Μετά από αίτηση κάθε ενδιαφερομένου, παραδίδονται ή στέλνονται από τη Γραμματεία του αρμόδιου Πρωτοδικείου αντίγραφα των πράξεων και των στοιχείων που τηρούνται στο φάκελο, σύμφωνα με την ανωτέρω παράγραφο 4, επικυρωμένα ή όχι, αφού καταβληθεί το διοικητικό κόστος. Το ύψος αυτού του κόστους, καθώς και ο τρόπος είσπραξης και καταβολής του, ορίζονται με κοινές αποφάσεις των Υπουργών Δικαιοσύνης και Οικονομικών". "8. Με κοινές αποφάσεις των Υπουργών Δικαιοσύνης και Εμπορίου, που δημοσιεύονται στην Εφημερίδα της Κυβέρνησης, καθορίζονται οι λεπτομέρειες σχετικά με τη λειτουργία του Μητρώου Εταιρειών Περιορισμένης Ευθύνης". ***Ο τίτλος και οι παρ.1,2,4 και 6 του άρθρου 8 αντικαταστάθηκαν ως άνω με το άρθρο 4 και οι παρ.7 & 8 προστέθηκαν με το άρθρο 5 του Π.Δ. 419/1986 (Α' 197). "Άρθρο 8α 1. Η Εταιρεία δεν μπορεί να αντιτάξει στους τρίτους τις πράξεις ή τα στοιχεία για τα οποία δεν τηρήθηκε η δημοσίευση που προβλέπει η παραγρ. 2 του άρθρου 8, εκτός αν αποδείξει ότι οι τρίτοι τα γνώριζαν. Πράξεις ή στοιχεία που έχουν δημοσιευθεί δεν αντιτάσσονται στους τρίτους πριν περάσουν δέκα πέντε (15) ημέρες από τη δημοσίευση, εφόσον οι τρίτοι αποδεικνύουν ότι δεν ήταν δυνατόν να τα γνωρίζουν. 2. Οι τρίτοι μπορούν να επικαλούνται πράξεις ή στοιχεία, για τα οποία δεν ολοκληρώθηκαν οι διατυπώσεις δημοσιότητας του άρθρου 8, εκτός εάν η έλλειψη δημοσιότητας τα καθιστά ανίσχυρα. 3. Τα κείμενα που υποβάλλονται για δημοσίευση στο τεύχος Ανωνύμων Εταιρειών και Εταιρειών Περιορισμένης Ευθύνης της Εφημερίδας της Κυβέρνησης, πρέπει απαραίτητα να έχουν θεωρηθεί από τον αρμόδιο Γραμματέα Πρωτοδικών. Σε περίπτωση ασυμφωνίας του κειμένου που δημοσιεύθηκε στο Τεύχος Ανωνύμων Εταιρειών και Εταιρειών Περιορισμένης Ευθύνης της Εφημερίδας της Κυβέρνησης με το περιεχόμενο της πράξης ή του στοιχείου που έχει καταχωρηθεί στο Μητρώο Εταιρειών Περιορισμένης Ευθύνης, η Εταιρεία δεν μπορεί να αντιτάξει στους τρίτους το περιεχόμενο του κειμένου που δημοσιεύτηκε. Οι τρίτοι μπορούν να το επικαλεστούν, εκτός αν η Εταιρεία αποδείξει ότι γνώριζαν το κείμενο που έχει καταχωρηθεί στο Μητρώο". ***Το άρθρο 8α προστέθηκε με το άρθρο 6 του Π.Δ. 419/1986 (Α' 197). Άρθρο 9 Προσωπικότης της εταιρείας 1. Μόνον από της συντελέσεως των εν τω προηγουμένω αρθρ. 8 διατυπώσεων η εταιρεία κτάται νομικήν προσωπικότητα. 2. Οι επ' ονόματι της εταιρείας προ της κατά το άρθρ. 8 παρ. 2 δημοσιεύσεως συμβληθέντες ευθύνονται απεριορίστως και εις ολόκληρον. Ευθύνεται όμως μόνη η εταιρεία δια τας ρητώς επ' ονόματι αυτής προ του χρόνου τούτου γενομένας πράξεις εάν εντός τριών μηνών από της δημοσιεύσεως ταύτης ανελήφθησαν υπ' αυτής αι εντεύθεν υποχρεώσεις. 

Το γεγονός ότι σου ζητήσαν κι εσένα τη δήλωση ΦΣΚ δεν σημαίνει σε καμία περίπτωση ότι ο υπάλληλος του Πρωτοδικείου ήταν σχετικός ... Δεν προκύπτει απο πουθένα κάτι τέτοιο .... Ζητήστε να σας υποδείξουν τη νομική διάταξη απο την οποία προκύπτει η υποχρέωσή σας αυτή 

Η λογική μου εμένα λέει ότι πιθανόν, όταν έχουμε ένα ιδιωτικό έγγραφο, να μην έχει πληρωθεί ο ΦΣΚ στην εφορία, οπότε το πρωτοδικείο, προκειμένου να σιγουρευτεί ότι έχουν εκπληρωθεί όλες οι προβλεπόμενες ενέργειες για τη σύσταση μιας εταιρείας, να ζητάει τα πρωτότυπα για να επαληθεύσει το νόμιμο της σύστασης. Από τη στιγμή όμως που το καταστατικό έχει συνταχθεί σε συμβολαιογράφο, αυτό δεν στέκει... Από αύριο εις νεότερα... 

Πως είναι δυνατόν να μην έχει πληρωθεί ΦΣΚ ή υπεραξία ή οτιδήποτε αφορά τη ΔΟΥ αφού η πρώτη σφραγίδα που μπαίνει σε κάθε καταστατικό είναι αυτή της ΔΟΥ και την οποία δεν τη βάζουν αν δεν έχουν πληρωθεί τα πάντα ? Εμένα πάντως σε πρόσφατη αγορά μεριδίων σε ΕΕ δε μουζήτησαν τίποτα στο πρωτοδικείο 

Ο Συμβολαιογράφος σε μεταβίβαση εταιρικών μεριδίων υποχρεούται να αναφέρει στο συμβόλαιο την δήλωση της υπεραξίας και να την επισυνάπτει. Το πρωτοδικείο δεν έχει καμμία αρμοδιότητα να ζητεί οτιδήποτε πέρα από το συμβολαιογραφικό έγγραφο (είτε ΕΠΕ είτε ΟΕ κλπ). Δεν μου έχει τύχει ποτέ. Το ότι ο κάθε άσχετος ζητάει οτιδήποτε αυτό δεν σημαίνει ότι έχει και δίκιο. 

Στέφανε, δεν τίθεται θέμα ιδιωτικου ή συμβολαιογραφικό εγγράφου. Η λογική σου δε στέκει ούτε η λογική των καρεκλοκένταυρων στο οικείο Πρωτοδικείο. Το πρωτοδικείο δεν μπορεί να αμφισβητήσει τις σφραγίδες και τις υπογραφές απο τα αρμόδια τμήματα της Δ.Ο.Υ. , του Ταμείου Προνοίας , του επιμελητηρίου κλπ. Γι αυτό και η διαδικασία είνει έτσι φτιαγμένη, ώστε όταν φτάνει το καταστατικό στο γραφείο του πρωτοδικεόυ να έχει περάσει απο όλα τα τμήματα . 

Όχι πως δεν έχει ξαναγίνει.... αλλά όταν γίνεται ρε παιδί μου...... Γουστάρω πολύ!!!!!!!! 
Για την ιστορία της υπόθεσης, τα πήρα χωρίς καν φωτοτυπίες του φόρου υπεραξίας... 
Πήγα εκεί, πήγε να μου βάλει τις φωνές ότι το έχει πει στη κοπελιά τόσες φορές ότι θέλει το φόρο... Μα του λέω είναι φόρος υπεραξίας, δεν έχει καμία σχέση μαζί σας, τι τον θέλετε??? Αφού ο συμβολαιογράφος έχει γράψει ότι καταβλήθηκαν τα νόμιμα τέλη και φόροι, πρέπει να το φέρετε! Που το γράφει??? Κοιτάζει τη σφραγίδα της εφορίας, δεν οφείλεται φόρος......... 
Α, μου λέει, δεν ήταν εκεί το πρόβλημα, ήταν που έχει μεταφερθεί η εταιρεία από Αθήνα και δεν είχα τη μεταφορά στο πρωτοδικείο Ηρακλείου.. και τώρα θυμήθηκα, ότι έτοιμα είναι, αλλά τη προηγούμενη φορά που είχε έρθει η κοπέλα δεν είχα toner και δεν μπορούσα να το εκτυπώσω και συγνώμη για τη καθυστέρηση κτλ κτλ... Ένα παλλικάρι εκεί δίπλα που άκουσε όλο το σκηνικό, γέλαγε, απ' έξω μου λέει "και καλά....".... 
Αυτά, ένα μεγάλο ευχαριστώ σε όλους για τη συμπαράσταση!!!! 
Καλό σ/κ!!!! 

-------------------------------------------------------------------------------------------------------------------------------------------- Δεν ξέρω από που προκύπτουν, πάντως εδώ στην ΘΕΣΣΑΛΟΝΙΚΗ, στο Πρωτοδικείο ζητάνε και τη δήλωση για τον ΦΣΚ. 

Δεν ειναι τιποτα Σωτηρη...πες τους να παραγγειλουν toner! 
...ρε τι γινεται! 
